VS002612
Datum: 2007-04-06T02:00:00.000+02:00
datum_sodbe_i_stopnje: 2011-10-17T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe vida in njihove posledice
fischer: zelo hudi primeri
odskodnina: 73.000 EUR
opombe: II Ips 80/2013 Reviziji tožeče stranke je bilo delno ugodeno, tako, da je bila skupno dosojena odškodnina zvišana za 13.000 EUR, s 60.000 EUR na 73.000 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Prometna nesreča - sopotnik v vozilu, ki je zdrsnilo z vozišča zaradi neprilagojene hitrosti.

## Poškodba

Poškodba obeh očes - na desnem očesu je prišlo do kompletne raztrganine šarenice ob rastišču, travmatske zamotnitve leče, odstopa mrežnice; oko je bilo odstranjeno; na levem očesu je bila poškodovana hororetina v spodnjem delu zrkla (ki se je pozdravila 19.4.2007). Akutni travmatski stres.

## Telesne bolečine

25.000 EUR Hude telesne bolečine - 6 dni, srednje hude telesne bolečine - 3 dni po vsaki operaciji (4x), sicer še 3 mesece, lahke telesne bolečine - do konca zdravljenja.

#### Hospitalizacija

37 dni - 4 hospitalizacije; 4 operacije v splošni anesteziji; najprej vstavitev terapevtske kontaktne leče v oko, nato odstranitev očesa.

#### Ambulantno zdravljenje

Številni pregledi in prevezi.

#### Rehabilitacija

Očesne terapije doma.

#### Nevšečnosti med zdravljenjem

4x splošna anestezija, preveze, drugi posegi po ob pregledih in negi, kontrole pri oftalmologu, številni pregledi in preiskave, očesne kapljice in mazila 2-3x dnevno; injekcije, jemanje tablet, vstavitev začasne nato pa stalne očesne proteze. Izpiranje očesa s fiziološko raztopino, 5x dnevno prejemanje protivnetnih in protialergijskih kapljic. Grozi nevarnost anatomskih sprememb očesne vreče, kar bi terjalo nove operacije.

## Strah

3.000 EUR Hud primarni strah - do 20 minut do zapustitve vozila; nato hud travmatski stres; hud sekundarni strah po sprejemu v bolnišnico - 3 mesece; zaradi grozeče izgube očesa je trpel do leta 2009, ko je prišlo do njegove odstranitve.

## Zmanjšanje življenjske aktivnosti

40.000 EUR Glede na mladost, bo škodo trpel še dolgo. Izgubil je globinski vid, zaradi katerih določene aktivnosti niso mogoče (npr. delo na višini, pri strojih), mogoče so nadaljnje komplikacije. Šport (nogomet) je bil pomemben del njegovega življenja; treniral je nogomet (obetaven vratar, ki naj bi postal član prve vrste); želel je postati profesionalen nogometaš. Nepoklicno še vedno lahko vozi avto, uspešen je tudi pri študijo z vlaganjem nekoliko večjih naporov (odločil se je celo za študij v tujini). Zdravil se je tudi v psihiatrični ter gastroenterološki ambulanti in pri nevrologu (zaradi ponovnega pojava glavobolov, motenj vida - ki so sicer posledica športne poškodbe).

#### Opis invalidnosti

30% invalidnost.

## Skaženost

5.000 EUR odstranjeno desno zrklo; ima očesno protezo, ki pri premikih oči v skrajne lege malo zaostaja; v temnih prostorih se ne širi tako kot zenica sicer; razlike so vidne s pogovorne razdalje. Oškodovancu je neprijetno, izogiba se stikov z očmi, kar vpliva na komunikacijo, osebne stike in mu manjša samozavest; duševno trpi. Nezadovoljen je z življenjskimi perspektivami.

---

OZ člen 179